Lav et referat af nedenstående tekst:

Tekst:
18-årige Emma Dam er en eftertragtet vare på det danske arbejdsmarked. Hun går nemlig ind i en branche, som desperat mangler hænder. - Jeg prøvede lidt det her med at være landmand, og så blev jeg bare forelsket i det og tænkte, at det skal jeg være, siger Emma Dam. Rekordoptag trods mangel på hænder Nordjyllands Landbrugsskole i Lundbæk har aldrig optaget flere elever end lige nu. Og det er kærkomment. For landbrugs- og fødevarebranchen er den branche i Danmark, der har størst mangel på kvalificeret arbejdskraft .Det viser tal fra Dansk Industri. - Vi har rigtig mange landmænd, der ringer ind og spørger, om vi har en elev til dem, siger Jakob Autzen, der er forstander på Nordjyllands Landbrugsskole. Han mener, at manglen på arbejdskraft i erhvervet skyldes, at uddannelsen er bred. - Det er bare nogle gode unge mennesker, vi får uddannet, der har rigtig mange kompetencer, som på godt og ondt kan bruges i andre erhverv, siger Jakob Autzen. På trods af manglen på hænder i branchen har Nordjyllands Landbrugsskole nu optaget rekordmange elever i januar. - Det er jo bare megafedt! Det er dejligt at gå på en skole, hvor det går godt, og vi har fyldt godt op med elever. På mandag starter næste hold af elever på landbrugsskolens grundforløb 2. Og det har fået forstander, Jakob Autzen, til at købe flere senge til skolen. For antallet af elever på grundforløbet er steget med knap 34 procent. Sidste år var der tilmeldt 65 elever på holdet i januar. I år er det tal steget til 87. Det er til stor glæde for forstanderen, som tror, at flere er ved at få øjnene op for faget. - De kan se meningen med landbruget. Vi skal selvfølgelig have noget at spise. Men det er faktisk sådan, at landbruget begynder at blive energileverandør, som jo virkelig er noget, der er efterspørgsel på i øjeblikket. Vil være en stor landmand Emma Dam har gået på skolen siden august. Det samme har 16-årige Mads Ager, der er vokset op på en gård. - Jeg interesserer mig meget for det derhjemme, maskinerne og køerne – og være med til at udvikle bedriften derhjemme, siger Mads Ager, der er elev på Nordjyllands Landbrugsskole. Landbrugsskolen er indrettet som en kostskole, hvor eleverne bor. Sammenholdet er derfor vigtigt. - Der sker en masse ting efter skole, hvor man er sammen med venner og kammerater. Det er ikke til at beskrive. Det er dejligt, siger Mads Ager. Emma Dam er færdig på uddannelsen inden længe. Og der er ingen tvivl om, at fremtiden for hende står i landbrugets tegn: Din største drøm, hvad er det? Det er nok at blive en stor landmand – at folk ved hvem jeg er, siger hun.

Referat:
Et rekordhøjt optag på Nordjyllands Landbrugsskole vækker glæde i en tid, hvor unge generelt flygter fra erhvervsuddannelserne.